หุ้นทั่วโลกร่วงระนาว ผวาสึนามิ ญี่ปุ่น
ตลาดหุ้นทั่วโลก แดงเถือก ผวาญี่ปุ่นแผ่นดินไหว 8.8 ริกเตอร์ หุ้นไทยร่วง 12 จุด
11 มี.ค. 2554

ตลาดหุ้นทั่วโลก แดงเถือก ผวาญี่ปุ่นแผ่นดินไหว 8.8 ริกเตอร์ หุ้นไทยร่วง 12 จุด 
บรรยากาศตลาดหุ้นไทยและตลาดหุ้นทั่วโลก ปรับตัวลง จากผลกระทบจิตวิทยาแผ่นดินไหวที่ประเทศญี่ปุ่น 8.8 ริกเตอร์ ซึ่งหุ้นไทยช่วงเช้าปรับตัวลงเล็กน้อย 5 จุด เนื่องจากได้รับผลจากตลาดหุ้นสหรัฐที่ปรับตัวลง ความกังวลปัญหาหนี้สินในยุโรป และจราจลในซาอุดิอาระเบีย 
ส่วนช่วงบ่ายเปิดตลาดดัชนีไหลรูดลงไปกว่า 14 จุด จากข่าวแผ่นดินไหว และกระเตื้องเล็กน้อย ปิดที่ 1,007.06 จุด ร่วง 12.16 จุด หรือลดลง 1.19 % มูลค่าซื้อขาย 28}549.06  ล้านบาท 
สำหรับหลักทรัพย์ที่มีมูลค่าซื้อขายสูงสุด 5 อันดับ แรก ประกอบด้วย 
1.IVL   ปิด 49  บาท       ลดลง 1.75  บาท         มูลค่าซื้อขาย         2,080.67 ล้านบาท 
2. PTL      ปิด 23.60  บาท    ลดลง 0.10  บาท มูลค่าซื้อขาย 1,749.79 ล้านบาท
3. TOP    ปิด  77.75 บาท เพิ่มขึ้น   1 บาท      มูลค่าซื้อขาย 1,329.03 ล้านบาท 
4. SCB  ปิด 102   บาท ลดลง 3 บาท มูลค่าซื้อขาย 1,277 ล้านบาท 
5. CPF    ปิด 24.30   บาท  ไม่เปลี่ยนแปลง  มูลค่าซื้อขาย 1,129.38 ล้านบาท 
นายไพบูลย์ นรินทรางกูล ประธานสภาตลาดทุน และประธานเจ้าหน้าที่บริหาร บริษัทหลักทรัพย์ ทิสโก้  กล่าวว่า ตลาดหุ้นทั่วเอเซีย ปรับตัวลงจากความตื่นตระหนกเหตุการณ์แผ่นดินไหว 8.8 ริกเตอร์ ที่ประเทศญี่ปุ่น ส่งผลให้ตลาดหุ้นทั่วโลก ปรับตัวลง 
สำหรับตลาดหุ้นญี่ปุ่น ซึ่งปิดก่อนที่จะเกิดแผ่นดินไหว ปรับตัวลง 179.95  จุด หรือ 1.72 % คาดการณ์ว่าเปิดทำการวันถัดไปจะปรับตัวลงหนัก จากผลกระทบนี้
นอกจากนี้ ตลาดหุ้นหลัก ๆ สำคัญในเอเซียปรับตัวลงถ้วนหน้า เช่น ตลาดหุ้นฮ่องกง ปิด 23,249.80 จุด ลดลง 365.11 จุด หรือ 1.55 % , ตลาดหุ้นไต้หว้น  8,567.82 จุด ลดลง 75.08 จุด หรือ 0.87 % ตลาดหุ้นเกาหลี ปิด 1,955.54 จุด ลดลง 26.04 จุด หรือ 1.31 % และตลาดหุ้นสิงคโปร์ ปิด 3,040.27 จุด ลดลง 35.17 จุด หรือ 1.14 % 
สำหรับตลาดหุ้นไทย เวลา 16.38 น.  ดัชนีอยู่ที่ 1,007.06 จุด ลดลง 12.16 จุด หรือ ลดลง 1.19 % มูลค่าซื้อขาย 27,942.54 จุด 
ขณะที่ตลาดหุ้นยุโรป เปิดทำการ เมื่อเวลา 16.37 น. ดัชนีตลาดหุ้นลอนดอน อยู่ที่ 5,825.70 จุด ลดลง 19.59 จุด , ตลาดหุ้นฝรั่งเศส 3,930.55 จุด ลดลง 33.44 จุด และตลาดหุ้นเยอรมัน อยู่ที่ 7,000.94 จุด ลดลง 62.15 จุด 
นายไพบูลย์ กล่าวอีกว่า ธุรกิจที่คาดว่าได้รับผลกระทบจากแผ่นไหวญี่ปุ่น เบื้องต้น เป็นธุรกิจที่ส่งออกไปประเทศญี่ปุ่น และธุรกิจท่องเที่ยว ส่งผลให้คนญี่ปุ่นชะลอเดินทางมาประเทศเทศ ส่วนธุรกิจที่ได้รับผลดี จะเป็นกลุ่มก่อสร้าง จากการฟื้นฟูภายหลังเกิดแผ่นดินไหว